recursal/SuperWikiNEXT-32B huggingface dataset:
מיטרוביץ' במדי מכבי תל אביב מול ססק פברגאס מצ'לסי במסגרת ליגת האלופות
**ניקולה מיטרוביץ'** (בסרבית: **Никола Митровић**; נולד ב-2 בינואר 1987) הוא כדורגלן סרבי המשחק בעמדת הקשר האחורי בזאלגרסגי.

קריירה
------

מיטרוביץ' גדל במחלקת הנוער של נפרדק קרושבץ מעיר הולדתו קרושבץ, וערך את הופעת הבכורה שלו במדי הקבוצה בשנת 2004. בקיץ 2007 נרכש על ידי פרטיזן בלגרד ובעונתו הראשונה בקבוצה זכה עמה בדאבל. בעונה שלאחר מכן הושאל חזרה לנפרדק. בשנת 2009 העביר קדנציה קצרה במדי וולגה ניז'ני נובגורוד מליגת העל הרוסית, ובשנת 2010 חזר בפעם השלישית למועדון נעוריו נפרדק.

בעונת 2010/2011 הגיע להונגריה והצטרף לאויפשט. לאחר עונה אחת במדי הקבוצה, נרכש מיטרוביץ' על ידי MOL וידי, גם היא מליגת העל ההונגרית, אותה אימן באותה תקופה פאולו סוזה. בשתי העונות שלו ב-MOL וידי רשם מיטרוביץ' 7 שערים ו-14 בישולים.

לקראת עונת 2013/2014 עבר סוזה לאמן את מכבי תל אביב. בעקבות רצונו של סוזה לצרף את מיטרוביץ', עבר השחקן בהעברה חופשית וחתם ב-4 באוגוסט 2013 על חוזה לעונה אחת עם אופציה לעונה נוספת. ב-24 באוגוסט 2013 ערך את הופעת הבכורה שלו במדי הקבוצה, במשחק הליגה הראשון לעונה מול הפועל עכו. בעונתו הראשונה בקבוצה זכה עמה באליפות, ובעונת 2014/2015 זכה עמה באליפות שנייה ברציפות, וכן בגביע המדינה (פתח בהרכב בניצחון 6-2 על הפועל באר שבע במשחק הגמר) ובגביע הטוטו. ב-10 בינואר 2016 שוחרר מהקבוצה וחתם בשאנגחאי שנשין הסינית, אולם שוחרר לאחר חצי עונה.

ב-31 באוגוסט 2016 חתם מיטרוביץ' על חוזה לעונה אחת עם אופציה לעונה נוספת בבני יהודה, אך שוחרר מהקבוצה באמצע העונה. ב-23 בינואר 2017 חתם מיטרוביץ' באנורתוסיס פמגוסטה. בספטמבר 2017 חתם מיטרוביץ' בנפרדק קרושבץ קבוצת נעוריו. ב-8 בינואר 2018 חתם עד לסוף העונה עם אופציה לנוספת בויסלה קרקוב. ב-8 באוגוסט 2018 חתם בקשלה האזרית. ב-29 ביולי 2019 חזר להונגריה וחתם בזלאגרסגי.

תארים
-----

פרטיזן בלגרד
* אליפות: 2007/2008
* הגביע הסרבי: 2007/2008

מכבי תל אביב
* אליפות: 2013/2014, 2014/2015
* גביע המדינה: 2014/2015
* גביע הטוטו: 2014/2015

קישורים חיצוניים
----------------

ויקישיתוף מדיה וקבצים בנושא **ניקולה מיטרוביץ'** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* אופיר סער וענבל מנור‏, מי צריך את ניקולה במכבי? מה תורם מיטרוביץ' לצהובים?, באתר וואלה!‏, 24 באוקטובר 2013
* רענן ברנובסקי, ניקולה מיטרוביץ' בראיון: "הרגשתי בבית בישראל, אשמח לחזור", באתר ספורט 1, 2 ביוני 2019

הערות שוליים
------------

1. ↑  מיטרוביץ' חתם לשנה, באתר מכבי תל אביב, 4 באוגוסט 2013
2. ↑  עינת הירש, חוזר לישראל: מיטרוביץ' חתם לעונה בבני יהודה, באתר ערוץ הספורט‏, 31 באוגוסט 2016
3. ↑  ניקולה מיטרוביץ' חתם באנורתוזיס פמגוסטה, באתר ONE‏, 23 בינואר 2017
4. ↑  יעקב זיו, עושים שוק: לסטר החתימה יורש למחרז, קיין יישאר בטוטנהאם?, באתר ספורט 1‏, 8 בינואר 2018
ה**אמנה בדבר תמרורים ואותות בדרכים** (נקראת גם **אמנת וינה בנושא תמרורים וסימני דרך**, (באנגלית: **Vienna Convention on Road Signs and Signals**) היא אמנה בינלאומית בעניין תימרור ורימזור אשר נחתמה בווינה, בירת אוסטריה, בשנת 1968. האמנה נועדה להגביר את הבטיחות בדרכים באמצעות ניסוח תקנים בינלאומיים אחידים.

האמנה התקבלה בוועידת האו"ם, לאחר שאומצה על ידי המועצה הכלכלית-חברתית של האומות המאוחדות בוועידה שנערכה בתאריכים 7–8 בנובמבר 1968. האמנה נכנסה לתוקפה מקץ עשר שנים, ב-6 ביוני 1978, היא מתבססת על החלטות קודמות מ-1931 ומ-1949, ובשנת 2003 התקבלו לה תיקונים.

ארצות הברית אינה צד לאמנה ובמדינותיה מוצבים תמרורים השונים משמעותית מתקני הוועדה. רוסיה התאימה את מערכת התמרורים שלה לדרישות האמנה בשנת 2006. בעקבותיה הלכו מספר מדינות נוספות במרחב הפוסט-סובייטי למשל אזרבייג'ן.

במדינת ישראל, מרבית התמרורים דומים לתקנים אלה, אך יש יוצאי דופן בולטים כמו תמרור ה"עצור" הישראלי המכיל איור של יד.

טבלה
----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 

| שם | ישראל | ועדת וינהתקן אירופאי | ארצות הברית |
| --- | --- | --- | --- |
| עצור! |  |  |  |
| תן זכות קדימה |  |  |  |
| אין כניסה |  |  |  |
| אין פניה ימינה |  |  |  |
| אין מעבר להולכי רגל |  |  |  |
| אין מעבר לרוכבי אופניים |  |  |  |
| אין חניה |  |  |  |
| הגבלת מהירות |  |  |  |
| דוכן מכס |  |  |  |
| זהירות מפולת |  |  |   |
| סכנת החלקה |  |  |  |
| ירידה תלולה |  |  |  |
| הצרות בכביש |  |  |  |
| פניה חדה שמאלה |  |  |  |
| פניה שמאלה ומיד ימינה |  |  |  |
| צומת הסתעפות ימינה |  |  |  |
| צומת הסתעפות שמאלה ולאחר מכן ימינה |  |  |  |
| דרך מפותלת |  |  |  |
| חיות חוצות |  |  |  |
| רכב חקלאי חוצה |  |  |  |
| הולכי רגל בקרבת מקום |  |  |  |
| תנועת אופניים |  |  |  |
| מעגל תנועה |  |  |  |
| עבודות בדרך |  |  |  |
| שביל לאופניים |  |  |  |
| דרך מהירה |  |  |  |
| חניה לכלי רכב |  |  |  |
| חניה לרכב של נכה |  |  |  |
| x |  |  |  |
| x |  |  |  |
| מספרה של דרך |  |  |  |

ראו גם
------

* תמרורים בישראל
* סימוני תנועה בכביש

קישורים חיצוניים
----------------

ויקישיתוף מדיה וקבצים בנושא **אמנה בדבר תמרורים ואותות בדרכים** בוויקישיתוף
* הנוסח המלא של החלטות הוועדה
* לוח תמרורי ישראל באתר משרד התחבורה
* עדכונים להחלטות הוועדה
* אתר המוקדש לתמרורים מרחבי העולם
מולקולת סודה קאוסטית, סוג נפוץ של חומר אלקלי
בכימיה המונח **אלקלי** או **אלקאלי** (בערבית **القلي, القالي**) מתאר מלח יוני בסיסי של מתכת אלקלית, כגון נתרן, או של מתכת אלקלית עפרורית, כגון סידן. לעיתים קרובות נעשה שימוש במונח גם כדי לתאר באופן כללי חומרים בסיסיים המסיסים במים או חומרים בסיסיים בכלל. זאת כיוון שמלחים אלקליים היו מהבסיסים המוכרים הראשונים וגם במאה ה-21 הם משמשים כבסיסים נפוצים.

אטימולוגיה
----------

המילה "אלקלי" מגיעה מערבית, ופירושה המילולי "האפר השרוף" (מהשורש ק־ל־י המשמש גם בעברית לציון חימום יבש – קלייה). המילה מתייחסת לאופן ההפקה של חומרים אלקליים בשריפה. תמצית מימית של אפר צמחים שרוף, הנקרא אשלג ומורכב בעיקר מאשלגן פחמתי, היא בסיס חלש. אחרי חימום החומר עם סידן הידרוקסידי (נוסחתו Ca(OH)2), היה נוצר בסיס חזק בשם אשלג קאוסטי (אשלגן הידרוקסידי), שנעשה בו שימוש בעיקר בשילוב עם שומן מהחי ליצור סבונים רכים. שם זה העניק את הסימן הכימי ליסוד אשלגן, **K**, מהשם הגרמני קליום שמקורו במילה אל**ק**לי.

תכונות נפוצות
-------------

אלקלים הם כולם בסיסים חזקים, שנוטים ליצור יוני הידרוקסיד (-OH) כשמתמוססים במים. תכונות נפוצות של תמיסות מימיות של אלקליים כוללות:

* תמיסות בריכוז נמוך (מעל 0.001M) יהיו בעלות pH בערך 7.1 או גבוה יותר. כלומר, בנוכחות פנולפתלאין צבע התמיסה ישתנה מחסר צבע לורוד.
* תמיסות בריכוז גבוה הן קאוסטיות, כלומר יגרמו לכוויות כימיות.
* תמיסות אלקליות הן חלקלקות למגע, בשל הסיבון של חומצות השומן במגע עם העור.
* אלקליים הם לרוב מסיסים במים, אף על פי שמיעוטן, כגון בריום פחמתי, מסיסים אך ורק בתגובות עם תמיסות מימיות של חומצות.

הבדל בין חומר אלקלי לבין חומר בסיסי
-----------------------------------

המושגים "בסיס" ו"אלקלי" לעיתים רבות משמשים בהתייחסות לאותו הדבר, בעיקר בקרב הדיוטות שאינם עוסקים בכימיה ובהנדסה כימית.

ישנם מספר פירושים למושג אלקלי. חומרים אלקליים לעיתים מוגדרים כתת-סוג של בסיסים. עם זאת, שתי הגדרות הן הנפוצות ביותר:

* מלח בסיסי של מתכת אלקלית או מתכת אלקלית עפרורית.
* כל בסיס שמסיס במים ויוצר יונים הידרוקסידים, או תמיסה של בסיס במים.

מלחים אלקליים
-------------

להלן מספר דוגמאות של מלחים אלקליים נפוצים:

* נתרן הידרוקסידי, NaOH – נפוץ בשם סודה קאוסטית.
* אשלגן הידרוקסידי, KOH – נקרא גם אשלג קאוסטי.
* מגנזיום הידרוקסיד, Mg(OH)2 – אלקלי לא טיפוסי, שכן יש לו מסיסות נמוכה במים.

קרקע אלקלית
-----------

קרקעות עם ערכי pH הגבוהים מ-7.3 לרוב מוגדרות כאלקליות. מצבים כאלו עלולים להתרחש באופן טבעי, בשל נוכחות של מלחים אלקליים. אף על פי שישנם מספר צמחים שאכן מעדיפים קרקע בסיסית במעט (כגון כרוב וסוגי מספוא שונים), מרבית הצמחים מעדיפים קרקע חומצית במקצת (בתחום ערכי pH של 6.0 עד 6.8), ועל כן קרקע אלקלית נחשבת בעייתית.

ראו גם
------

* בסיס
* מתכת אלקלית
* מתכת אלקלית עפרורית
* אלקלואיד

קישורים חיצוניים
----------------

* אלקלי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00560340

 |
|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

פירוש נוסף ערך זה עוסק בכוח צבאי עות'מאני. אם התכוונתם למשמעות אחרת, ראו צבא האסלאם (פירושונים).
מתקני קידוח הנפט סמוך לבאקו עולים באש בעת קרב באקו
**צבא האסלאם** (בטורקית: **İslam Ordusu**) היה כוח צבאי שהקימה האימפריה העות'מאנית בשלהי מלחמת העולם הראשונה בהוראתו של שר המלחמה איסמאיל אנוור פאשה. צבא האסלאם הוקם בחודש מרץ 1918 והתקיים עד לאוקטובר 1918. 

חלקם של הרוסים במלחמת העולם הראשונה החל להצטמצם בשל מצב התוהו שהשתלט על רוסיה לאחר מהפכת פברואר. במשך שנת 1917 הלך הצבא הרוסי בן חצי מיליון החיילים והתפזר, עד שבראשית 1918 נותרו ממנו כמה אלפי חיילים וכמאתיים קצינים. ב-3 במרץ 1918 נחתם הסכם ברסט-ליטובסק ולפיו פרשה רוסיה מהשתתפותה במלחמת העולם הראשונה וויתרה על כל השטחים שנמסרו לה בקווקז מכוחו של קונגרס ברלין. למרות מחלוקת בעניין בין הממשלה העות'מאנית לבין בת בריתם גרמניה, החליט אנוור פאשה לקדם את תוכניתו ולכבוש את דרום הקווקז תוך ניצול התוהו שפקד את רוסיה. לשם כך הקים את צבא האסלאם שמנה בין 14,000 ל-25,000 חיילים, כולם מוסלמים ומכאן שמו של הכוח. באופן מכוון לא כלל הכוח קצינים גרמנים, דבר שהיה מקובל בצבא העות'מאני משך כל שנות המלחמה, שכן אנוור פשה סבר כי לגרמניה ולאימפריה העות'מאנית שוב אין מטרות משותפות לאחר פרישת רוסיה מהמערכה. 

צבא האסלאם לא נתקל בהתנגדות ממשית בדרכו מזרחה דרך הרפובליקה הדמוקרטית הפדרטיבית של עבר הקווקז, ובשורה של קרבות שברובם ניצח הגיע עד לבאקו שלחופי הים הכספי. בינתיים הרפובליקה הדמוקרטית הפדרטיבית של עבר הקווקז התפרקה לשלוש ישויות שונות - הרפובליקה הדמוקרטית של גאורגיה, הרפובליקה הדמוקרטית של ארמניה והרפובליקה הדמוקרטית של אזרבייג'ן. ב-4 ביוני 1918, לאחר שצבא האסלאם הגיע למרחק של שבעה ק"מ הלבד מירוואן, נחתם הסכם בתומי אשר סיים את מצב הלוחמה עם הרפובליקה הדמוקרטית של ארמניה, אם כי כוחות ארמנים פורשים המשיכו להילחם בעות'מאנים גם לאחר מכן. קרב באקו שנערך באזרבייג'ן בין 26 באוגוסט 1918 ו-14 בספטמבר 1918, בין צבא האסלאם וכוחות לא סדירים אזרים לבין כוח בריטי, חיילים ארמנים, כוחות אזרים אנטי-קומוניסטים וחיילים מהצבא הלבן הסתיים בניצחונם של הראשונים. בקרב זה איבד צבא האסלאם כ-2,000 לוחמים.

זירת הקווקז הייתה לזירה היחידה, למעט הדרדנלים, בה הגיעה האימפריה העות'מאנית להישגים צבאיים בני קיימא במלחמת העולם הראשונה. ואולם זמן קצר לאחר מכן, עם כניעת העות'מאנים בהפסקת האש של מודרוס ב-30 באוקטובר 1918, פורק גם צבא האסלאם והעות'מאנים נסוגו מכל השטחים שכבשו.

הערות שוליים
------------

1. ↑  Missen, Leslie (1984). Dunsterforce. Marshall Cavendish Illustrated Encyclopedia of WWI, vol ix. Marshall Cavendish Corporation, pp. 2766-2772. מסת"ב 0-86307-181-3.

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2011064546
* VIAF: 170136293
* WorldCat: lccn-no2011064546

 |
הרב **יוסף הכהן זריצקי** (נולד ב-1951) עוסק בתחום הכשרות של חומרי גלם ושל מוצרים בתעשיית המזון. מייעץ לרבנים, לארגוני כשרות ולאנשים פרטיים. מרצה בנושאי כשרות בישיבות ובבתי ספר תיכוניים.

ביוגרפיה
--------

נולד בירושלים, בנם של הסופר דוד זריצקי וברטה לבית ארלנגר. אחותו היא הסופרת החרדית שיינדל ויינשטיין. 

פוסק הלכה גם בתחומים נוספים, מלבד כשרות, ומשמש כמשגיח כשרות במלונות, מסעדות ומפעלי מזון. פיקח על מפעלי חומרי גלם בישראל עבור הכשרויות של, חוג חת"ם סופר פתח תקווה, בד"ץ שארית ישראל והרבנות הראשית. החל משנת 2013 הוא מעניק את הכשרות לפסח לסיגריות מתוצרת דובק, לצד בד"ץ בית יוסף.

לאחר שהראשון לציון, הרב יצחק יוסף, התבטא כי יש יינות רבים בשוק שאינם ראויים לקידוש, טען זריצקי כי דבריו הם "שערורייה".

מביע את דעתו לעיתים בניגוד למנהגים רווחים, כגון ביקורת על זריקת מזון לפני פסח מחשש לחמץ, משום שלדבריו יש בכך איסור בל תשחית.

הרב זריצקי הוא תושב בני ברק, נשוי ואב לשמונה. בנו שמעון זריצקי, הוא מרבני ישיבת לב לאחים וראש כולל של "בעלי בתים" ברחובות לבעלי תשובה.

קישורים חיצוניים
----------------

* שאלות ותשובות מאת הרב זריצקי באתר DIN
* שאלות ותשובות מאת הרב זריצקי באתר מורשת
* הרצאה של הרב זריצקי בהלכות מאכלות אסורים
* הרב זריצקי באתר "קול הלשון".
* הרב שמכשיר איפור לפסח: 'זו כשרות מיותרת', באתר ynet
* משעורי הרב זריצקי באתר הידברות
* הרב זריצקי באתר כיכר השבת
* אפי ליברמן, ‏הרב זריצקי: "הרב לאו לא מבין, זו לא בעיה בכשרות", באתר כיכר השבת, 31 באוקטובר 2013
* טלי פרקש, הרב שמכשיר איפור לפסח: 'זו כשרות מיותרת', באתר ynet, 13 באפריל 2014
* מיכל אריאלי, הרב יוסף זריצקי: אני מכיר את כל המסעדות הכשרות בארץ, וגם את אלו שמציגות את עצמן ככשרות, והן אינן כאלו, באתר Hidabroot, ‏4 בנובמבר 2016

הערות שוליים
------------

1. ↑  סולגאר: "התייעצו עם הרב זריצקי"
2. ↑  תעודת הכשרות באתר דובק.
3. ↑  זעם ביקבים: דברי הראשון לציון - שערורייה באתר בחדרי חרדים
4. ↑  לא לזרוק רבותי!!!, כ"ח אדר ה'תשע"ג, באתר DIN
**גיבון מזוקן** (שם מדעי: *Hylobates albibarbis*) הוא תת-מין בסוג גיבון גיבון, השייך למשפחת הגיבונים.

מאפיינים
--------

בעבר גיבון זה היה נחשב תת-מין של גיבון גמיש, יותר מאוחר סווג כתת-מין של גיבון אפור-פרווה בשל האזור הגאוגרפי אותו הם חולקים ואף בשל שירתם הדומה. אולם בשנת 2001 עם המחקר הגנטי המקיף על המשפחה בכללותה, נמצאו הבדלים רבים שהכירו בו כמין נפרד.

המין נמצא בחלקו הדרום מערבי של האי בורנאו, באזור בשליטת אינדונזיה המתפרש על יער טרופי של 1600 מטרים לערך. נקרא בשפת הילידים אונגקו ויאהו-יאהו. עד לשנות ה-80, היה בסכנת הכחדה ממשית בשל כריתת היערות המסיבית (1/6 מעצי הגשם לתעשייה באים מאי זה) ואף בשל חוסר המועדות לשימור המין. מאז הוכר כמין מוגן, בעיקר בשל לחצים בינלאומיים, התאוששה האוכלוסייה וכיום הוא בסיכון מועט. 

צבע הפרווה חום בהיר עם חלקים כהים באזורים התחתונים בגפיים ובכיפת הראש. הגבות לבנות. שיריו של גיבון זה ארוכים ואיטיים בהשוואה לגיבון גמיש, ואף סייעו בהבחנה בין שני המינים.

המין מעדיף את צמרות העצים ומבלה בהם את חיו, הוא נח וישן בעצים רחבים בעלי ענפים מתפרסים. המין אוכל בעיקר פירות אך לא יבחל גם בפרחים ובחרקים. פירות בעלי תכולת סוכר גבוהה חביבים עליו במיוחד. הגיבון נע על האדמה למרחקים קצרים בלבד, הוא מטפס רק בעת עייפות ואחרי אכילה, רוב תנועתו היא על ידי קפיצות ארוכות מרחק (10 מטרים) בין ענפי העצים. גיבון מזוקן הוא מונוגמי, הקבוצה מורכבת מזוג ומצאצאיהם. המין טריטוריאלי ופריטים מתבגרים ובוגרים מספקים הגנה מפני טורפים וגיבונים אחרים. בתקופת הייחום מתקשרים בני הזוג על ידי קולות וצווחות מרובות, הדבר תורם לחיזוק הקשר ומרחיק טורפים ושכנים לא רצויים מהטריטוריה החדשה שנבנית. הגיבון מוליד צאצא אחד להריון.

קישורים חיצוניים
----------------

ויקישיתוף מדיה וקבצים בנושא **גיבון מזוקן** בוויקישיתוף
* גיבון מזוקן, באתר ITIS (באנגלית)
* גיבון מזוקן, באתר NCBI (באנגלית)
* גיבון מזוקן, בבסיס הנתונים ARKive (באנגלית)
* גיבון מזוקן, באתר האנציקלופדיה של החיים (באנגלית)
* גיבון מזוקן, באתר GBIF (באנגלית)

הערות שוליים
------------

1. ↑  גיבון מזוקן באתר הרשימה האדומה של IUCN

| קופי אדם |
| --- |
| גיבונים |
| גיבון הולוק | גיבון לבן-גבות מערבי • גיבון לבן-גבות מזרחי • גיבון סקייווקר |   |
| גיבון | גיבון מזוקן • גיבון לבן-יד • גיבון גמיש • גיבון קלוס • גיבון אפור-פרווה • גיבון שחור-כיפה • גיבון כסוף-פרווה |
| סיאמנג (סוג ומין יחיד) | סיאמנג |
| גיבון מצויץ | גיבון שחור מצויץ • גיבון לבן-לחיים צפוני • גיבון לבן-לחיים דרומי • גיבון צהוב-לחיים • גיבון האינאן • גיבון כסוף-לחיים • גיבון שחור מזרחי מצויץ |
| הומינידיים |
| גורילה (גורילניים) | גורילה מערבית • גורילה מזרחית |
| אורנגאוטן | אורנגאוטן בורנאי • אורנגאוטן סומטרי • אורנגאוטן טפנולי |
| שימפנזה | שימפנזה מצוי • שימפנזה ננסי |
| אדם (סוג ומין יחיד) | אדם נבון |
**9Gem** הוא ערוץ טלוויזיה אוסטרלי המופץ בחינם שהושק על ידי רשת Nine ב-26 בספטמבר 2010. זהו ערוץ בידור וסרטים כללי. עד שנת 2015 נקרא הערוץ GEM.

היסטוריה
--------

מנכ"ל רשת Nine, דייוויד דינגל, אמר כי "GEM הוא חלק מהאסטרטגיה של Nine כדי ליצור אשכול של ערוצים משלימים שייפנו לכל קהלי היעד". הערוץ מכוון לכל אחד, ומשדר תוכניות לייף סטייל וסרטים, נוסף על תוכניות אחרות שכוללות תוכניות חדשות ואחרות שכבר שודרו בעבר בערוצים אחרים של רשת Nine. השקת הערוץ נבעה מההצלחה שבהשקת ערוץ 9Go!.

### 2015: מיתוג מחדש

ב-26 בנובמבר 2015 רשת Nine החלה במיתוג מחדש של כל ערוציה, ובנוסף הערוץ עבר לאפיק 92 והחל לשדר ב-HD. ב-16 בדצמבר אותה שנה החלו בערוץ גם להציג אריזה גרפית חדשה, שכוללת מראה חדש לקדימונים, הפסקות פרסומות ועוד.

תוכניות
-------

הערוץ מתמקד במגוון רחב של צופים, ומשדר תוכניות רבות ומגוונות. 

התוכניות המשודרות כוללות בתוכן ז'אנרים רבים, הכוללים לייף סטייל, פשע, דרמות, סיטקומים, קלאסיקות, קומדיות, אירועי ספורט בשידור חי ועוד.

### כיום

#### לילדים

* הרפתקאות בארץ הקשת (בשידורים חוזרים)
* סקיפי הקנגורו (בשידורים חוזרים)

#### קומדיות

* מישהו מטפל בך?

#### דרמות

* הנוקמים (בשידורים חוזרים)
* הברון (בשידורים חוזרים)
* דרכו של גדעון
* חוק וסדר
* חוק וסדר: מדור מיוחד (בשידורים חוזרים)
* עדות אילמת (יחד עם ABC)
* פוארו

### חדשות

תוכניות חדשות בדרך כלל לא משודרות ב-GEM, אבל בין 7 באוגוסט עד אוקטובר 2013 שודרה מהדורת חדשות Nine בשעה 19:00. המהדורה הושקה בתגובה להשקת מהדורת חדשות שבע משעה 19:00 בערוץ 7TWO. קודם לכן שודר בערוץ GEM מבזק חדשות Nine שעה שחדשות שודרו בערוץ הראשי !9Go.

סמלילי הערוץ
------------

כאשר הערוץ הושק ב-26 בספטמבר 2010, הסמליל שלו היה סגול, בניגוד לסמליל רשת Nine הכחול. הסיסמה של הערוץ, "ברוכים הבאים ל-GEM" הייתה דומה ופזלה לסיסמת הערוץ הראשי של רשת Nine "ברוכים הבאים הביתה". בעקבות השקת הערוץ מחדש כ-9Gem הוא קיבל סמליל חדש שעוצב בדומה לזה של ערוץ 9Go, והמשותף לשני הסמלילים הוא 9 הנקודות המופיעות לצד שם הערוץ.

### גלריה

* סמליל ערוץ GEM בין 26 בספטמבר 2010 עד 26 בנובמבר 2015סמליל ערוץ GEM בין 26 בספטמבר 2010 עד 26 בנובמבר 2015
* סמליל הערוץ הנוכחי מאז 26 בנובמבר 2015סמליל הערוץ הנוכחי מאז 26 בנובמבר 2015

ראו גם
------

* ABC

קישורים חיצוניים
----------------

* 

* אתר האינטרנט הרשמי של 9Gem
* 9Gem, ברשת החברתית אינסטגרם

הערות שוליים
------------

1. ↑  דיוויד קנוקס, Nine משיקה את GEM לנשים, באתר TV TONIGHT, ‏13 בספטמבר 2010
**יצחק טוניק** (נולד ב-1953) הוא עיתונאי ושדרן רדיו ישראלי, כיהן כמפקד גלי צה"ל בשנים 2007–2011.

ביוגרפיה
--------

יצחק טוניק נולד ב-1953. הוא מילא תפקידים עיתונאיים שונים בגלי צה"ל כעשרים שנה, ביניהם ממלא מקום מפקד התחנה (2001–2002) והעורך הראשי. ערך והגיש לפרקים את התוכנית היומית "רצועת הביטחון", העוסקת בענייני צבא. בעבר שימש גם כראש ענף קישור לעיתונות (עק"ל) בחטיבת דובר צה"ל וכעורך עיתון "במחנה".

בשנתו הראשונה של ערוץ 10 שימש טוניק כמנהל חטיבת החדשות של הערוץ. ב-2007 מונה טוניק למפקד גלי צה"ל, לאחר פרישתו של אבי בניהו, שמונה לדובר צה"ל.

ב-19 במאי 2011 הודיעה לשכת שר הביטחון על הקמת ועדה בראשות אלוף (מיל') יפתח רון-טל, לבחירת מחליפו של טוניק בתפקיד מפקד גלי צה"ל. בדצמבר 2011 הוחלף בתפקידו כמפקד גלי צה"ל על ידי קצין חינוך ראשי אלי שרמייסטר
, שכיהן עד כניסתו לתפקיד של ירון דקל.

טוניק מגיש פינה בנושא מוזיקה ברזילאית בתוכנית "העונג השישי" של שמעון פרנס שמשודרת בגל"צ, ובמשך כמה חודשים הגיש יחד עם אלי ישראלי את "ציפורי לילה", בכותרת "ציפורי לילה ברזילאיות".

הוא אחיינו של מבקר המדינה השלישי, יצחק טוניק.

לקריאה נוספת
------------

* בן כספית, "**חמקן**", זמורה ביתן, 2013.

קישורים חיצוניים
----------------

ויקישיתוף מדיה וקבצים בנושא **יצחק טוניק** בוויקישיתוף
* מינויו של טוניק למפקד גל"צ, באתר ynet
* היאלמותה של המסורת
* לילך שובל, גל"צ: מפוטרים מהשטח, באתר ישראל היום, 20 במאי 2011

הערות שוליים
------------

1. 1 2  יואב בורוביץ', רוני אפרת, איך הפך יצחק טוניק לסמל המאבק על חופש העיתונות בגל"צ?, באתר הארץ, 27 במאי 2011
2. ↑  ערן בר-און ורונן מדזיני, ברק הדיח את מפקד גל"צ יצחק טוניק, ynet‏, 19 במאי 2011

| מפקדי גלי צה"ל  |
| --- |
| 

|  |
| --- |
| צבי ברוש • בנו צור • דן בוהם • יצחק לבני • מרדכי נאור • צבי שפירא • רון בן ישי • נחמן שי • אפרים לפיד • עמוס גלבוע • משה שלונסקי • זאב דרורי • אבי בניהו • יצחק טוניק • אלי שרמייסטר • ירון דקל • שמעון אלקבץ • גלית אלטשטיין (מ"מ) • דני זקן (מ"מ) |

 |
**עמית עבו** (נולד ב-6 באוקטובר 1999) הוא כדורסלן ישראלי, המשחק בעמדת הרכז בקבוצת א.ס. רמת השרון.

ביוגרפיה
--------

עבו גדל ביישוב מתן לאם אשת חינוך ולאב ששיחק כנער במחלקת הנוער של הפועל תל אביב בכדורסל.

קריירה
------

החל לשחק מגיל קטן בקט-סל של הפועל כפר סבא. בעונת 2012/13 זכה עם המועדון בגביע המדינה לילדים ובמצטיין משחק הגמר. בכיתה ח' שיחק שנה באקדמיה לכדורסל בויינגיט עד שבכיתה ט' עבר לשחק במחלקת הנוער של מועדון מכבי תל אביב. עם קבוצת הנערים של המועדון זכה בגביע נערים לעונת 2014/15, עבו נבחר למצטיין משחק הגמר. באותה עונה שיחק גם במקביל בקבוצת הנוער של המועדון תחת המאמן אורן אהרוני. עבו זכה בתואר תגלית העונה לעונת 2014/15. בשנים הבאות זכה בדאבל של גביע ואליפות בעונות 2015/16 ו- 2016/17 ובחמשיית העונה פעמיים ברציפות. בעונת 2015/16 זכה באליפות אחרי ניצחון מול גלבוע/מעיינות ובגביע המדינה לאחר ניצחון מול הפועל תל אביב (מצטיין משחק הגמר). בעונת 2016/17 זכה באליפות אחרי ניצחון מול גלבוע/מעיינות (מצטיין סדרת הגמר) ובגביע המדינה לאחר ניצחון מול מכבי ראשון לציון.   

במרץ 2016 השתתף עם הקבוצה בטורניר קרואטיה שם זכתה הקבוצה במקום הראשון ועבו נבחר לחמשיית הטורניר. בספטמבר 2016 השתתף במחנה האירופי של "כדורסל ללא גבולות" שנערך על ידי פיב"א וה-NBA וזכה בתואר חמישיית הטורניר. בפברואר 2017 במשחקי מוקדמות היורוליג בבלגרד, זכה עבו בתואר מלך הסלים, מלך החטיפות, נבחר לחמישיית הטורניר וזכה בתחרות השלשות.
  

עונתו הראשונה בקבוצת בוגרים הייתה בעונת 2016/17 בקבוצת הבוגרים של מכבי תל אביב. בעונה זו היה שותף לזכיית הקבוצה בגביע המדינה. את עונת 2017/18 התחיל בקבוצת הפועל אילת ומספר חודשים לקראת סוף העונה עבר לשחק במכבי הוד השרון. בתום העונה עבר לשחק במכבי ראשון לציון איתה זכה בגביע ווינר לעונת 2018/19. מספר מחזורים לתום העונה עבר לשחק במכבי אשדוד. לקראת תחילת עונת 2020/21 עבר לשחק בקבוצת עירוני נס ציונה.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82.

### בנבחרות הלאומיות

עבו שיחק בנבחרות הקדטים והנוער של ישראל.  
 ב-2015 שיחק עבו בנבחרת תחת המאמן רמי הדר באליפות אירופה לנבחרות עד גיל 16 בטורניר שנערך בליטא. בטורניר הוביל את הנבחרת עם 20.9 נקודות (רביעי בדירוג הכללי בטורניר) ו-4.6 ריבאונדים בממוצע למשחק.  
 ב-2016 השתתף באליפות אירופה דרג א' לנבחרות עד גיל 18 בטורניר שנערך בטורקיה. בטורניר קלע 10.2 נקודות בממוצע למשחק.  
 ב-2017 השתתף באליפות אירופה דרג ב' לנבחרות עד גיל 18 בטורניר שנערך באסתוניה. בטורניר קלע 11.9 נקודות ומסר 5.6 אסיסטים בממוצע למשחק. עבו נבחר לחמישית ומלך האסיסטים של הטורניר.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל השחקן, באתר איגוד הכדורסל בישראל
* פרופיל השחקן, באתר מנהלת ליגת העל בכדורסל

הערות שוליים
------------

1. ↑  אלופות הליגה לנוער, באתר ספסל
2. ↑  ערב הגמרים לבנים (נוער, נערים, ילדים), באתר ספסל
3. ↑  הישג נהדר לנוער בטורניר קרואטיה היוקרתי, באתר מכבי תל אביב, ‏21 במרץ, 2016
4. ↑  רוני כהן, כוכב קבוצת הנוער של מכבי ת"א - מלך הסלים במוק' היורוליג, באתר ישראל ספורט, ‏27 בפברואר, 2017
5. ↑  היסטוריה: עירוני נס ציונה זכתה ביורופקאפ, באתר ONE - מספר אחד בספורט
|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**דוד קמדן די ליאון** (באנגלית: **David Camden de Leon**;‏ 6 במאי 1816 – 2 בספטמבר 1872) היה רופא יהודי-אמריקאי ששירת בצבא ארצות הברית.

ביוגרפיה
--------

דוד קמדן די ליאון נולד בקולומביה, קרוליינה הדרומית לרבקה לופס ומרדכי הנדריקס די לאון, רופא וראש עיריית קולומביה. אחיו היו הסופר תומאס קופר די לאון (אנ') ודיפלומט אדווין די לאון. הוא סיים לימודי רפואה באוניברסיטת פנסילבניה בשנת 1836 ובשנת 1838 התגייס לצבא ארצות הברית.

הוא השתתף במלחמות עם האינדיאנים ובמלחמת ארצות הברית–מקסיקו כאשר הגיע עד לנהר ריו גרנדה. במהלך אחת הקרבות הוא מילא את מקומו של מפקד פרשים שנפצע. על הגבורה במהלך המלחמה הוא קיבל מכתב הערכה מקונגרס ארצות הברית. לאחר סיום הקרבות, דוד קמדן די ליאון הוצב בגבול ובשנת 1856 קודם לדרגת מייג'ור.

לאחר תחילת מלחמת האזרחים האמריקאית הוא עזב את הצבא והתגייס לצבא הקונפדרציה. ג'פרסון דייוויס מינה אותו לרופא ראשי של הצבא. לאחר סיום המלחמה, דוד קמדן די ליאון עבר למקסיקו. כעבור מספר שנים הוא התיישב בניו מקסיקו ועסק ברפואה עד מותו.

קישורים חיצוניים
----------------

* קורות חיים (באנגלית)
**דניאל זמקו** (בסלובקית: **Daniel Zmeko**;‏ נולד ב-5 בספטמבר 1962) הוא גנרל סלובקי המשמש כראש המטה הכללי (מקביל לרמטכ"ל) של הכוחות המזוינים של סלובקיה.

ביוגרפיה
--------

זמקו נולד ב-24 בנובמבר 1967 בנובה מסטו אנד ואהום. ב-1982 כשהיה בן 14 הוא החל ללמוד בגימנסיה צבאית. ב-1986 הוא סיים את לימודיו בגימנסיה הצבאית ושנה לאחר מכן התגייס לצבא צ'כוסלובקיה כחייל סדיר. הוא החל ללמוד באקדמיה הצבאית וישקוב עד 1990. לאחר מכן למד בקורס מיוחד עבור קציני המטה הכללי. בין השנים 2001–2002 שרת בקפריסין כמפקד פלוגה בכוח שמירת שלום של האו"ם. ממרץ 2005 עד אוגוסט של אותה שנה שימש כמפקד פלוגת מהנדסים במלחמת עיראק. לאחר מכן חזר לסלובקיה ומונה למפקד הבריגדה הממוכנת ה-2. ב-1 ביולי 2009 מונה לראש מחלקת המבצעים במטה הכללי. לאחר מכן מילא תפקידי ניהול ומטה בכירים במטה הכללי עד 2 במאי 2017 אז מונה למנהל מדור המודרניזציה במשרד ההגנה. ב-26 באפריל 2018 הוא מונה לראש המטה הכללי (מקביל לרמטכ"ל). מינויו ספג ביקורת מצד מספר פוליטיקאים סלובקים שטענו שהוא קודם בדרגות מהר מדי, ואין לו מספיק ניסיון פיקודי.

ב-2022 סיים זמקו קדנציה בת ארבע שנים בתפקיד הרמטכ"ל. ב-4 במאי של אותה שנה חתמה הנשיאה זוזנה צ'פוטובה על צו המאריך את כהונתו של זמקו בקדנציה נוספת בת ארבע שנים.

קישורים חיצוניים
----------------

ויקישיתוף מדיה וקבצים בנושא **דניאל זמקו** בוויקישיתוף

* דניאל זמקו באתר צבא סלובקיה

הערות שוליים
------------

1. ↑  SNS pretlačila cez vládu „svojho" generála na čelo armády, predtým ho majú ešte bleskovo povýšiť
2. ↑  Od generálov prezidentka očakáva, že budú naďalej pôsobiť v prospech Slovenskej republiky s rovnakým zápalom a profesionalitou ako doteraz.
|  |
| --- |
| **ערך ללא מקורות** |
| בערך זה אין מקורות ביבליוגרפיים כלל, לא ברור על מה מסתמך הכתוב וייתכן שמדובר במחקר מקורי. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

פירוש נוסף ערך זה עוסק בריקוד מסורתי במזרח התיכון ובארצות הבלקן. אם התכוונתם למשמעות אחרת, ראו דבקה (פירושונים).
דבקה
דבקה דרוזית
**דֶבְּקָה** (מערבית: **دبكة**, רקיעה ברגליים. ההגייה בישראל, בסוריה ובלבנון: dabke) הוא ריקוד מסורתי במזרח התיכון ובארצות הבלקן, ונחשב למחול לאומי בלבנון ובסוריה, ובקרב ערביי ארץ ישראל. ישנם ריקודים דומים מאוד לריקוד הדבקה, כמו ריקוד ה"צ'ובי" הנהוג בעיראק ובערב הסעודית, ריקודים צועניים, יווניים, ארמניים וכורדיים. גם בקרב קבוצות אתניות שונות שאינן מסודרות במסגרת מדינית, רוקדים דבקה. מקור הריקוד אינו ידוע ואין יודעים אילו מהריקודים השפיעו עליו או הושפעו ממנו כיוון שבריקודים שונים ישנם מוטיבים דומים לריקוד זה.

במהלך ריקוד דבקה רוקעים ברגליים בקצב. לכל אזור או קבוצה אתנית מסוימת קצב וצעדים משלהם. הרקדנים הם קבוצה של גברים, נשים או קבוצה מעורבת, בשורה או בחצי מעגל. בראש כל קבוצת רקדנים עומד "ראש קבוצה" המוביל את הריקוד, והקבוצה רוקדת לפי קצב רקיעות רגליו. בריקוד המסורתי, ראש הקבוצה מניף את ידו באוויר אך כיום לרוב הוא מניף מטפחת, צעיף או כאפייה מסורתית. קצב הריקוד יכול להיות אחיד במהלך כל הריקוד או להשתנות.

הדבקה נחשב לריקוד מסורתי והוא נרקד בחתונות, במסיבות ובאירועים לאומיים. הריקוד מסמל סולידריות בין הרקדנים והערכה למנהגים המסורתיים ולתרבות המקומית. בלבנון, ריקוד זה נחשב לריקוד לאומי והוא מסמל פטריוטיות ולאומיות.

ישנן להקות מחול מקצועיות רבות המבצעות את ריקוד הדבקה וכן פסטיבלים ברחבי המזרח התיכון המוקדשים לריקוד זה. אחד הפסטיבלים הבולטים הוא פסטיבל בעלבכ, הנערך בעיר בעלבכ שבלבנון. דבקה נחשב גם לסוגה מוזיקלית במוזיקה הערבית ומלחינים ואמנים רבים הלחינו וביצעו שירי דבקה. עם הזמרים הבולטים נמנים הזמרת הלבנונית פיירוז, הזמרת הלאומית של לבנון, ופארס כרם, זמר פופ לבנוני אשר מבצע שירי דבקה עם מוטיבים של מוזיקת פופ.

הדבקה קיימת גם בריקודי העם הישראליים. בין השאר מוכרות הדבקות של ויקי (שמואל) כהן: כאגדת רבקה, דבקת החמור, דבקה קציר, דבקה הלל, דבקה דרוז ודבקה דליה.

קישורים חיצוניים
----------------

ויקישיתוף מדיה וקבצים בנושא **דבקה** בוויקישיתוף

1. ↑  יואב סידי, דבקה הלל, באתר מגזין רוקדים, ‏2013
"עוף בנוסח גודאר", ציור צבעוני של המנה מתוך "ספר המטבח" של ז'ול גופה
**ז'ול גופה** (בצרפתית: **Jules Gouffé**; פריז 1807 – ניי-סיר-סן 1877) היה שף ומגדנאי נודע, שכונה "מבשרו של הבישול הקישוטי" (l'apôtre de la cuisine décorative). לגופה הייתה השפעה עמוקה על התפתחות הגסטרונומיה הצרפתית, בשל הידע הרב שצבר ושאותו הציג בספריו "livre de cuisine" (ספר הבישול) ו"livre de pâtisserie" (ספר המגדנאות). העריצו אותו שפים כגון פייר ארמה וברנאר לואזו, ומורשתו עודנה חיה וקיימת אצל טבחים כיום.

ביוגרפיה
--------

הוא החל להתלמד אצל אביו, שהיה בעל מגדנייה ברחוב נב סן-מרי, פריז. גופה נהפך לתלמידו של מארי-אנטואן קארם בהיותו בן 16, והוא נשאר איתו במשך שבע שנים. האגדה מספרת שקארם, שהיה עובר אורח ליד חנותו של גופה, נעצר להתפעל מה-pièces montées (קישוטי ממתקים, שנעשו לשם ראווה ולא לשם אכילה ושימשו בעבר בארוחות חגיגיות) שנשקפו מהחנות. הוא שיבח את האומן והציע לקחת את בנו תחת חסותו. 

ב-1840 פתח גופה חנות ברי די פובור סנט-אונורה שם מהר מאוד שמו הלך לפניו. הוא מכר את החנות ב-1855 ופרש.

ב-1867 הוא נענה להצעה מאלכסנדר דיומא האב וברון בריס, להיות שף מועדון רוכבי הסוסים של פריז. בזמן שהחזיק במשרה זו הוא החל לכתוב ספרים שהביאו לו תהילה וממון. רוב עבודתו תורגמה לאנגלית בידי אחיו, אלפונס גופה, שהיה השף מגדנאי של המלכה ויקטוריה.

ספריו
-----

* *Le livre de cuisine* (*The Royal Cookery Book*)
* *Le livre de pâtisserie* (*The Royal Book of Pastry and Confectionery*) 1873 Librairie Hachette
* *Le livre des conserves* (*The Book of Preserves*)
* *Le livre des soupes et des potages*

קישורים חיצוניים
----------------

ויקישיתוף מדיה וקבצים בנושא **ז'ול גופה** בוויקישיתוף
* "ספר הבישול" (בצרפתית)
* "ספר המגדנאות" (בצרפתית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007278118305171
* BNE: XX1081900
* BnF: cb119055024 (data)
* GND: 138696233
* ICCU: CUBV078202
* ISNI: 0000 0001 1024 5309
* LCCN: n88224105
* NTA: 111133017
* SUDOC: 026898217
* VcBA: 495/117279
* VIAF: 34457386
* WorldCat: lccn-n88224105

 |
**GameSpy תעשיות בע"מ**, המכונה בפשטות **GameSpy**, היא חטיבה של חברת IGN Entertainment, המפעילה רשת של אתרים העוסקים במשחקי וידאו, ומספקת שירותים מקוונים ותוכנות הקשורים אליהם. GameSpy נוסדה עם שחרורה של תוכנת חיפוש ברשת המשחק Quake בשם QSpy, בשנת 1996. כיום בסיס החברה מצוי בקוסטה מסה, קליפורניה, והיא נשלטת על ידי התאגיד ניוז קורפ, המחזיק בבעלותו 92.3% ממניות חברת האם שלה, IGN, אשר נקנתה בסכום של כ-650 מיליון דולר בתאריך ה-8 בספטמבר 2005. GameSpy עוסקת במגוון תחומים סביב נושא משחקי הווידאו, מפעילה מגוון ערוצים ותומכת בקונסולות הפלייסטיישן 2, פלייסטיישן 3, PSP, Xbox, Xbox 360, Nintendo GameCube, Wii, Game Boy Advance, נינטנדו DS, N-Gage, Nintendo WI-FI ,משחקי מחשב ומשחקי נוסטלגיה.

ב-21 בפברואר 2013, GameSpy צוות האתר הודיע באופן רשמי שלאחר 14 שנות פעילות האתר מפסיק את פעילותו. אולם, GameSpy Technologies ושירותי המולטיפלייר של GameSpy ממשיכים לפעול כרגיל עד ה-31 במאי 2014 (מדובר בחברות נפרדות שרק חולקות ביניהן את השם).

באפריל 2014 הוכרז כי שירותי המולטיפלייר של Gamespy יסגרו ב-31 במאי 2014, עשרות משחקים יאבדו את מצבי המשחק המקוונים שלהם, חברות מסוימות החליטו כבר להעביר את רוב המשחקים שלהם לשירותי אונליין אחרים (כמו Steam או שירותים שפותחו על ידי החברות עצמן) וחברות אחרות בחרו שלא, מאחר שהמשחקים המושפעים ישנים ואינם רלוונטיים יותר. בין המשחקים שאבדו את מצב המשחק המקוון שלהם בעקבות המהלך של GameSpy היה גם המשחק הישראלי Rising Eagle.

קישורים חיצוניים
----------------

* 

* אתר האינטרנט הרשמי של GameSpy (באנגלית)
* GameSpy, ברשת החברתית פייסבוק

* GameSpy, ברשת החברתית אקס (טוויטר)
* GameSpy Arena (באנגלית)
* GameSpy Arcade (באנגלית)
* GameSpy SDK (ערכה לפיתוח תוכנה) (באנגלית)
* GameSpy, באתר PCGamingWiki (באנגלית)
**הוועדה ליציבות פיננסית** היא ועדה שקמה מתוקף חוק בנק ישראל, שמטרתה לתמוך ביציבותה של המערכת הפיננסית בישראל ובפעילותה הסדירה, באמצעות תיאום, שיתוף פעולה ושיתוף מידע בין כל רשויות הפיקוח הפיננסיות - משרד האוצר, בנק ישראל והרגולטורים הפיננסיים רשות שוק ההון ורשות ניירות ערך.

רקע
---

יציבות פיננסית היא תנאי הכרחי להשגת צמיחה כלכלית בת-קיימא ולשם השגת רמה גבוהה של השקעות ותעסוקה במשק.

בעקבות המשבר הכלכלי העולמי שפקד את כלכלות העולם בשנת 2008, גברה ההכרה בכך כי לצורך הבטחת יציבות פיננסית מערכתית לא די ביציבותו של מוסד פיננסי אחד או של כל גוף פיננסי בנפרד, כי אם נדרש תכלול כלל המערכתי.

הקמת הוועדה
-----------

מאז 2012 עלה שוב ושוב הצורך בהקמתה בדו"חות של קרן המטבע הבינלאומית. ב-25 בינואר 2017 הונחה לראשונה *הצעת חוק בנק ישראל (תיקון מס' 4) (הוועדה ליציבות פיננסית), התשע"ז-2017* על שולחן הכנסת לקריאה ראשונה. ב-28 בנובמבר 2018 הוקמה הוועדה באופן רשמי, לאחר שעברה הצעת החוק בקריאה שנייה ושלישית ואושרה בכנסת ברוב של 111 תומכים ונרשמה בספר החוקים של מדינת ישראל.

ב-1 באפריל 2019 נערכה הפגישה הראשונה של הוועדה ליציבות פיננסית.

הרכב חברי הוועדה
----------------

* נגיד בנק ישראל - יו"ר הוועדה
* מנכ"ל משרד האוצר - סגן יו"ר הוועדה
* המשנה לנגיד בנק ישראל
* החשב הכללי במשרד האוצר
* המפקח על הבנקים
* הממונה על שוק ההון, ביטוח וחיסכון
* הממונה בבנק ישראל על הפיקוח על מערכות התשלומים
* יו"ר רשות ניירות ערך
* ראש המועצה הלאומית לכלכלה - משקיף

לקריאה נוספת
------------

* צבי זרחיה ועמרי מילמן, אחרי שנים של תקיעות: הוועדה ליציבות פיננסית יוצאת לדרך, באתר כלכליסט, 14 באוקטובר 2018

הערות שוליים
------------

1. 1 2 3  הצעת חוק בנק ישראל (תיקון מס' 4) (הוועדה ליציבות פיננסית), התשע"ז-2017, באתר הכנסת, ‏25 בינואר 2017
2. ↑  אושר סופית: הקמת ועדה ליציבות פיננסית, באתר הכנסת, ‏26 בנובמבר 2018
3. ↑  חוק בנק ישראל (תיקון מס' 7), התשע"ט-2018, באתר הכנסת
4. ↑  היום התקיימה הפגישה הראשונה של הוועדה ליציבות פיננסית, באתר בנק ישראל, ‏1 באפריל 2019
**קזימירה דנוטה פרונסקיינה** (בליטאית: ‏**Kazimira Danutė Prunskienė**ⓘ‏?‏; נולדה ב-26 בפברואר 1943) הייתה ראש ממשלת ליטא (1990–1991) הראשונה לאחר הכרזת העצמאות המחודשת. עמדה בראש מערך האיכרים והמפלגת הדמוקרטית החדשה ובראש המפלגה העממית של ליטא.

ביוגרפיה
--------

פרונסקיינה נולדה בכפר שבאזור אוסטלנד לאב שעבד כפקיד יערות ונרצח על ידי הנ.ק.ו.ד. כשהייתה בת שנה. 

ב-1965 היא סיימה לימודי כלכלה באוניברסיטת וילנה ועבדה בה כמרצה ועמיתת מחקר במחלקה לכלכלה תעשייתית. בשנים 1981–1986 עבדה בגרמניה המזרחית. 

בשנות השמונים סיימה לימודי דוקטורט בכלכלה באוניברסיטת וילנה והייתה סגנית מנהל מכון המחקר לכלכלה חקלאית.

ב-1980 הצטרפה לשורות המפלגה הקומוניסטית של ליטא וב-1988 הייתה ממייסדי תנועת Sąjūdis למען עצמאות ליטא. עם הכרזת העצמאות נבחרה לכהן ב-1990 בראש הממשלה הראשונה, תחת לחצים כבדים של אמברגו מברית המועצות. בינואר 1991 התפטרה מתפקידה. מאוחר יותר עמדה בראש מערך האיכרים והמפלגת הדמוקרטית החדשה והייתה בשנים 2006–2008 שרת החקלאות. בשנת 2009 החלה לעמוד בראש המפלגה העממית של ליטא.

ב-2004 הייתה מועמדת בבחירות לנשיאות ליטא והגיעה למקום השני.

נשואה בשנית ואם לשלושה.

קישורים חיצוניים
----------------

ויקישיתוף מדיה וקבצים בנושא **קזימירה פרונסקיינה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb136241813 (data)
* GND: 119037483
* ISNI: 0000 0000 8319 5392
* LCCN: n92048984
* NTA: 097002992
* VIAF: 114844934
* WorldCat: lccn-n92048984

 |
**מלך הפלאפל** הוא משחק רשת ישראלי פופולרי שנוצר בשנת 2002, שבו על השחקן לנהל דוכן פלאפל.

המשחק נוצר כתרגיל מסכם במסגרת קורס "סדנת משחקי מחשב ורשת" של שלושה סטודנטים במסלול אמנות המדיה הדיגיטלית בבית הספר "חשיפה" של האוניברסיטה הפתוחה: דובי גרמייז (אחראי על התכנות), נדב גל (אנימציה) ורפי ברקוביץ' (תסריט וסאונד). המשחק נכתב בפלאש.

מטרת השחקן במשחק להכין כמה שיותר מנות פלאפל בזמן נתון, לפי דרישת הלקוחות. לשחקן ארבעה מגשים בעמדה, המכילים: חומוס, כדורי פלאפל, סלט ירקות וצ'יפס. את הכנת המנה מתחיל המשתמש בהרמת פיתה מערימת הפיתות שבדוכן, ולאחר מכן עליו לקחת את הכמות המתאימה מכל רכיב - בכל זמן נתון ישנה דרישה משתנה לכמות של כל מרכיב, המצוינת בשלט ועליו מספר, לצד המרכיב הרלוונטי. שימוש ברכיבים במגש מפחית את כמותם, וניתן בכל שלב למלא את המגש המתאים בעזרת עובד המטבח הנמצא בצד השמאלי של המסך. כמו כן, על הרכיבים יכולים להופיע זבובים, אותם ניתן להעלים בשימוש בתרסיס הנמצא בצד הימני של המסך.

ככל שמתקדם המשחק, קצב בקשת המנות עולה ותור הלקוחות מתארך. ככל שלקוח ממתין, מד העצבים שלו עולה. בכל פעם שהשחקן מגיע ל-100 נקודות, הוא יכול לנגן באמצעות טייפ שיר שמרגיע את הלקוחות ומאפס את מד העצבים שלהם. ברגע שאצל אחד הלקוחות מתמלא מד העצבים, המשחק מסתיים.

קישורים חיצוניים
----------------

* 

* אתר האינטרנט הרשמי של מלך הפלאפל
* מלך הפלאפל, באתר האוניברסיטה הפתוחה
* אילן יצחייק, עלו ברשת: הנבחרים של 2002, באתר ynet,‏ 29 בדצמבר 2002

הערות שוליים
------------

1. ↑  אילן יצחייק, עלו ברשת: הנבחרים של 2002, באתר ynet,‏ 29 בדצמבר 2002
2. ↑  מלך הפלאפל, באתר האוניברסיטה הפתוחה
**דאבל הזהב** הוא סרט עלילתי באורך מלא, דרמת ספורט, שמהווה קופרודוקציה בין ארמניה לרוסיה המוקדשת לקבוצת אררט ולזכייתה ב-10 באוקטובר 1973 תחת ניקיטה סימוניאן באליפות ברית המועצות ובגביע ברית המועצות בכדורגל.

רקע
---

בשנת 1973 - נבנות תחנות כוח גרעיניות בברית המועצות, המחשבים הראשונים נוצרים, המדינה חיה חיים סוערים ופעילים וכדורגל הוא פורקן לאנשים - מעובד פשוט ומהנדס ועד מנהיגי המפלגה.

אליפות ברית המועצות בכדורגל מלאה בתשוקות על המגרש וביציעים, משחקים של מנהיגים ואפילו הגרלות מחתרת. בארמניה יש תנופת כדורגל אמיתית - קבוצת הכדורגל של ירוואן "אררט", בהדרכ ניקיטה סימוניאן, מכוונת לזכייה באליפות ובגביע ברית המועצות. אולם הדרך למטרה השאפתנית אינה קלה, מכיוון ש"אררט" מתעמת עם דינמו קייב האימתנית, שנתמכה באופן אישי על ידי ראש הוועד המרכזי של המפלגה הקומוניסטית באוקראינה.

עלילה
-----

הסרט מתמקד במשחק הגמר של גביע ברית המועצות, שהתקיים ב-10 באוקטובר 1973 בלוז'ניקי וזכור בזכות הדרמה המדהימה שלו והפך לאחד הגמרים הדרמטיים בתולדות הכדורגל הסובייטי. הניצחון של אררט גרם לתהודה עצומה בזמנו והפך לפרק מסקרן בתולדות הספורט הסובייטי - לראשונה קבוצה ארמנית זכתה בתואר, לאחר שהצליחה להביס את הפייבוריטית הבלתי מעורערת של אותן שנים, דינמו קייב. הסרט, המבוסס על אירועים אמיתיים, טבול באווירה של שנות ה-70, עוקב אחר המאבק הבלתי מתפשר במגרשי הכדורגל, על הצד האפל של הספורט הסובייטי ומגולל כיצד דמות ספורטיבית אמיתית, מיומנות אמיתית ורוח צוות יכולים להביס מערכת מפלגתית-מנוהלת רבת עוצמה עם משאבים בלתי מוגבלים.

הערות שוליים
------------

1. ↑  www.panarmenian.net. "Золотой дубль: В 2020 году начнутся съемки фильма о легендарном армянском ФК Арарат". *www.panarmenian.net*. נבדק ב-2019-12-14.
2. ↑  radiovan.fm. "Наконец-то у нас будет кино о легендарной победе "Арарата" в финале кубка СССР!!!Наконец-то у нас будет кино о легендарной победе "Арарата" в финале кубка СССР!!!". *radiovan.fm*. נבדק ב-2019-12-11.
שגיאות פרמטריות בתבנית:מיון   
פרמטרים [ שם בשפת המקור ] לא מופיעים בהגדרת התבנית 

**חיטחבים** (שם מדעי: **Bryozoa**) היא מערכה של חסרי חוליות מושבתיים, רובם חיים בימים ומיעוטם בנחלים ומקווי מים מתוקים ונפוצים בעולם כולו. לחיטחבים מבנה פנימי מורכב: לרובם שלד גירני המצופה שכבת קוטיקולה דקה. כ-4000 מיני חיטחבים ידועים כיום בעולם.

מאפיינים
--------

לחיטחבים אין קרבה סיסטמטית ברורה למערכת אחרת של חסרי חוליות. יש מושבות חיטחבים שהן קרומיות ומכסות את המצע, ויש שדומות לשיחים זעירים ואף לאלמוגים. כל פרט במושבה נראה כקופסה זעירה שאורכו פחות ממילימטר, הוא עשוי מחומר כיטיני או גירני ובקצהו קבוע פתח בודד. במושבות קרומיות צמודים הפרטים זה לזה בדופנותיהם הצדדיים והפתח מופנה כלפי מעלה. הפתח של בעלי השלד הגירני סגור במכסה כיטיני מעוגל. מבעד לפתח נשלף זר זרועות עדינות, גמישות וריסניות, שמקיפות את הפה שנמצא במרכז.

הזרועות יוצרות מין משפך סביב הפה וחלקיקי מזון נסחפים אליו באמצעות זרם המים שיוצרת תנועת הריסים. האיברים הפנימיים בתוך קופסת השלד כוללים מנגנון לשליפת זר הזרועות, מעי פשוט שצורתו כפרסה, מערכת רבייה ומערכת עצבים. לחיטחבים אין איברי חישה או איברי הפרשה.

התפתחות המושבה נעשית על ידי הנצה של פרטים חדשים מגופם של אלה שקדמו להם. הקשר ביניהם נוצר באמצעות נקבים בדופנות המשותפים. מושבות חדשות נוצרות ברבייה מינית. מן הביצית המופרית נוצרת פגית ריסנית בעלת צורה כדורית, ששוחה במים ובוחרת מקום להתיישבות. לאחר שהפגית נצמדת למצע היא מתפתחת והופכת לפרט הראשון של המושבה החדשה.
מיני החיטחבים נבדלים ביניהם בצורת המושבה, בגודלה ובצבעיה. מינים שונים מתפתחים על גבי סלעים, בעלי חיים ימיים או אצות גדולות.

מיון
----

* מחלקת Stenolaemata
* מחלקת Gymnolaemata
* מחלקת Phylactolaemata

מינים נפוצים
------------

* בוגולה חופית
* נקצולית
* סעיפנית רכה
* נקבובית
* פרגודית עדינה
* כברנית הנקיקים
* קרומיתית

גלריה
-----

* 
* 
*

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **חיטחבים** |
| ויקימינים טקסונומיה בוויקימינים: **Bryozoa** |

* חיטחבים, באתר ITIS (באנגלית)
* חיטחבים, באתר NCBI (באנגלית)
* חיטחבים, באתר Animal Diversity Web (באנגלית)
* חיטחבים, באתר GBIF (באנגלית)
* חיטחבים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007292550205171
* BnF: cb119498769 (data)
* GND: 4170528-2
* LCCN: sh85017385
* NKC: ph386384

 |
**דינו מנגין** (איטלקית: **Dino Meneghin**; נולד ב-18 בינואר 1950) הוא מגדולי הכדורסלנים האיטלקים והאירופים בכל הזמנים. בין 2009 ל-2013 כיהן כנשיא פדרציית הכדורסל האיטלקית.

מנגין החל את הקריירה המקצוענית שלו כבר בגיל 16, בקבוצת איניס וארזה מליגת העל האיטלקית. בשורות וארזה שותף מנגין ב-395 משחקים לאורך 16 עונות וזכה עימה ב-7 אליפויות ו-4 גביעים. במסגרת האירופאית זכה פעמיים עם וארזה בגביע מחזיקות הגביע ובין השנים 1969 ל-1979, העפיל עם קבוצתו 10 פעמים ברציפות לגמר גביע אירופה לאלופות מתוכן זכה בתואר חמש פעמים ושלוש פעמים גם בגביע הביניבשתי.

ב-1981 עבר מנגין לקבוצת אולימפיה מילאנו, הוא שיחק בה עד עונת 1990, זכה ב-5 אליפויות ו-2 גביעים, במסגרת האירופאית בגביע קוראץ' ב-1985 ובשתי אליפויות אירופה ב-1987 וב-1988

ב-1990 עבר לשחק במדי פלקנסטרו טריאסטה וב-1993 חזר למילאנו לעוד שתי עונות, בטרם פרש בגיל 44. סך הכל שיחק מנגין ב-836 משחקים בליגה האיטלקית הראשונה וקלע 8,560 נקודות.

לאורך הקריירה שלו היה מנגין מעמודי התווך של נבחרת איטליה בכדורסל, מנגין והנבחרת האיטלקית זכו באליפות אירופה בכדורסל ב-1983 והגיעו למקום השלישי ב-1971 וב-1975. מנגין היה חלק מהמשלחת האיטלקית ל-4 אולימפיאדות ואף זכה עם הנבחרת במדליית כסף באולימפיאדת מוסקבה (1980). סך הכל שיחק מנגין ב-271 משחקים בינלאומיים בין השנים 1969 ל-1984 וקלע 2,847 נקודות.

מנגין נבחר בדראפט ה-NBA ב-1970 על ידי אטלנטה הוקס והיה בכך לכדורסלן האיטלקי השני בהיסטוריה שנבחר בדראפט, אך היה זה בסיבוב ה-11 בלבד והוא מעולם לא שיחק ב-NBA.

לאחר פרישתו ממשחק פעיל שימש מנגין כמנהלה של נבחרת איטליה ושל קבוצת ארמאני מילאנו. ב-2008 מונה לממלא המקום הזמני של נשיא פדרציית הכדורסל האיטלקית ובפברואר 2009 נבחר לעמוד בראשה.

ב-2005 זכה לעיטור מסדר ההצטיינות האיטלקי בדרגת מפקד.

הישגים
------

* מר אירופה: 1980, 1983
* נבחר לאחד מ-50 התורמים הגדולים ביותר לכדורסל האירופאי
* נבחר להיכל התהילה של הכדורסל ב-2003
* נבחר להיכל התהילה של פיב"א
* 12 זכיות באליפויות איטליה: 1969, 1970, 1971, 1973, 1974, 1977, 1978, 1982, 1985, 1986, 1987, 1989, בנוסף ל-9 סגנויות.
* 6 זכיות בגביע איטליה: 1969, 1970, 1971, 1973, 1986, 1987
* 7 זכיות באליפויות אירופה לאלופות: 1970, 1972, 1973, 1975, 1976, 1987, 1988 בנוסף עוד 5 סגנויות
* 4 זכיות בגביע הביניבשתי: 1967, 1970, 1973, 1987
* 2 זכיות בגביע מחזיקות הגביע: 1967, 1980
* גביע קוראץ': 1975

קישורים חיצוניים
----------------

ויקישיתוף מדיה וקבצים בנושא **דינו מנגין** בוויקישיתוף

* פרופיל, באתר Basketball-Reference
* פרופיל אולימפי, באתר olympedia.org
* פרופיל, באתר eurobasket
* פרופיל, באתר פיב"א
* פרופיל, באתר היכל התהילה של הכדורסל
* דינו מנגין נבחר לאחד מ-50 התורמים הגדולים ביותר לכדורסל האירופאי באתר היורוליג
* דינו מנגין באתר היכל התהילה של הכדורסל
* דינו מנגין נכנס להיכל התהילה של הכדורסל, באתר ynet
* דינו מנגין באתר היכל התהילה של פיב"א

הערות שוליים
------------

1. ↑  אתר נשיא איטליה

|  |  |
| --- | --- |
| בקרת זהויות עריכת הנתון בוויקינתונים | 
* ICCU: CFIV052205
* ISNI: 0000 0003 5671 3774
* LCCN: no2011164985
* WorldCat (עם LCCN): no2011-164985

 |
**שיגולה רקורדס** היא חברת תקליטים ישראלית, שהוקמה על ידי הראפרים והמפיקים מיכאל כהן ומיכאל מושונוב מצמד ההיפ הופ כהן@מושון והתקליטן והמפיק די ג'יי מש, וכיום מורצת על ידי מיכאל כהן ודי ג׳יי מש. החברה עוסקת בעיקר במוזיקת היפ הופ ופועלת תחת חסותה של הליקון.

רקע
---

בראיון למאקו, הצהירו כהן@מושון על שיגולה רקורדס כי "זו הדרך שלנו לקדם גם את המוזיקה שלנו אבל גם כל מיני אמנים שאנחנו מאמינים בהם. לאורך השנים נהיינו מעורבים בהמון פרויקטים ורצינו לאחד את זה למקום אחד - כך נולד למעשה הלייבל".

משמעות השם ״שיגולה״ נשארת חסויה וחבריה מסרבים להסביר את משמעותו.

היסטוריה
--------

החברה הוקמה בשנת 2017 על ידי מיכאל כהן ומיכאל מושונוב מצמד ההיפ הופ כהן@מושון ותקליטנם די ג'יי מש. האלבום הראשון שיצא בלייבל הוא אלבום הבכורה של די ג'יי מש, "מחט על תקליט", שיצא בנובמבר 2017 וכלל הופעות אורח של רביד פלוטניק, איתי לוקץ', כהן@מושון, אורטגה, מיכאל סוויסה, עדן דרסו, אייטולה ועוד, כשני האחרונים הוחתמו לימים בלייבל. השיר "יהיה מה שיהיה" מתוך האלבום, בשיתופם של כהן@מושון ועדן דרסו, נוצר לאחר שדי ג'יי מש יצר קשר עם דרסו באמצעות פייסבוק, לאחר שהאזין לקטע ראפ שהעלתה, והחליט לשתף אותה באלבומו ולהחתים אותה בלייבל, ובשנת 2018, הוציאו השניים אלבום משותף, שנקרא "כתר שקוף". האלבומים הבאים שהוציא הלייבל זכו להצלחה ושבחים ממבקרי המוזיקה.

בשנת 2021 הוציא הלייבל את מיקסטייפ הבכורה שלו, הנקרא "שיגסטייפ", המכיל שירים בביצוע אמני הלייבל, ומתארחים בו גם ישי סוויסה ומיכאל סוויסה.

אמנים
-----

### אמנים בהווה

* אייטולה
* די ג'יי מש
* עדן דרסו
* מיכאל כהן
* אורי שוחט
* סלימפים

### אמנים בעבר

* וייב איש
* כהן@מושון

דיסקוגרפיה
----------

### אלבומי אולפן

* די ג'יי מש - מחט על תקליט (2017)
* עדן דרסו ודי ג'יי מש - כתר שקוף (2018)
* וייב איש - העלייה (2020)
* כהן - מה שאפשר עם מה שנשאר (2021)
* אורי שוחט - שוחטודה (2022)
* עדן דרסו - משולש קדוש (2022)
* די ג'יי מש - יותר מזל משכל (2023)
* סלימפים - לופ הסבל האינסופי (2023)

### מיקסטייפים

* שיגולה - שיגסטייפ (2021)
* וייב איש וצוקוש - תזמון מושלם (2021)

### מיני-אלבומים

* כהן - חצי אפוי (2018)
* כהן ומיכאל סוויסה - גלישה בסתר (2019)
* אמ.סי חי ודי ג'יי מש - חי וקיים (2021)
* אורי שוחט - זה מרגיש טוב (2023)

קישורים חיצוניים
----------------

* שיגולה רקורדס, ברשת החברתית פייסבוק
* שיגולה רקורדס, ברשת החברתית אינסטגרם
* סרטונים בערוץ של שיגולה רקורדס, באתר יוטיוב
* מתן שרון, ‏זה סוג של עסק משפחתי, כל עוד שם המשפחה הוא היפ הופ, באתר "Time Out ישראל", 3 בפברואר 2021

הערות שוליים
------------

1. 1 2  קרינה סטפנסקי, ‏"מוזיקה היא בין לאומית, והיא יכולה להיות כזאת גם עם שיר בעברית", באתר ‏מאקו‏, 12 ביולי 2018
2. ↑  עידו פורת בגלגלצ: עידו פורת מארח את חברי שיגולה on Apple Podcasts, באתר Apple Podcasts, ‏13/5/2022 (באנגלית בריטית)
3. ↑  יואב אברהמי, מחט על תקליט, באתר "הספוג", 17 בדצמבר 2017
4. 1 2  אתר למנויים בלבד בן שלו, עדן דרסו חריפה כמו הראפר הכי קשוח, אבל גם יודעת לרגש, באתר הארץ, 31 באוקטובר 2018
5. ↑  סער גמזו, סיכום תשע"ח במוזיקה: השנה של נטע, באתר ישראל היום, 3 בספטמבר 2018
6. ↑  אתר למנויים בלבד בן שלו, מתי בפעם האחרונה ראיתם ראפר שמצייר תמונה ישראלית כל כך קשה ונוגעת?, באתר הארץ, 25 באפריל 2020
**אלעד וינגרד** (נולד ב-9 בספטמבר 1974) הוא סופר ישראלי, עיתונאי ומנהל תוכן.

ביוגרפיה
--------

וינגרד נולד בנהלל וגדל במושב בית חרות. בשנת 2001 השלים תואר ראשון בתקשורת ומדעי המדינה באוניברסיטת תל אביב. החל את דרכו העיתונאית בשנת 2000 בעיתון "העיר", שם כתב על נושאי חינוך, איכות הסביבה, ספורט, תרבות ומהגרי עבודה. לצד זאת כתב את הטור "עכבר בר" במגזין "עכבר העיר", על סצנת הברים בתל אביב. בשנים 2004–2006 עבד במעריב, שם היה עורך התרבות היומי ב"המגזין" ועורך בדסק החדשות.

בשנים 2006–2008 שימש העורך הראשי של "עכבר העיר" תל אביב. לאחר מכן שימש עורך אתר שנת המאה לתל אביב יפו (2010-2009), וכן מנהל התוכן של אתרי האינטרנט של "הופ!" בשנים 2009–2012. נכון לשנת 2023 וינגרד הוא בעלים של חברת תוכן.

וינגרד כותב ספרים ושירים לפעוטות, בהם גם כאלה שיצאו לאור מחוץ לישראל. פרסם את הספר "בטח יש ילד", שיצא לאור בישראל בהוצאת אגם בשנת 2009, ובסין ב-Juvenile & Children's Publishing House. בעקבות פרסום הספר היה אורח של שגרירות ישראל בסין שלוש פעמים, שבהן הקריא את הספר לילדים ברחבי המדינה. הספר נבחר למצעד הספרים של משרד החינוך בשנת תשע"ו. וינגרד אף עיבד אותו למחזמר "בטח יש ילד", אשר עלה בהפקת תזמורת הבמה הישראלית.

וינגרד הוציא לאור גם את הספרים "דברים שגורמים לי לחשוב", "בדיוק בשנייה הזאת" ו"במקום הכי יפה בחוף" בהוצאת אגם. הספרים זכו לשבחים רבים. כמו כן פרסם כותרים רבים בהוצאת קלסיקלטת, ובהם את רב המכר "איפה המפלצת", שתורגם לערבית ולספרדית, ויצא לאור גם בספרד. לצד זאת כתב שירים לרחוב סומסום הישראלי ולמיכל צפיר ("סוד הקצב של מיכל").

אלעד וינגרד נשוי ואב לשלושה ילדים. מתגורר בבית חירות.

פרסומים
-------

* בטח יש ילד, הוצאת אגם 2009
* דברים שגורמים לי לחשוב, הוצאת אגם, 2012
* בדיוק בשנייה הזאת, הוצאת אגם, 2018
* במקום הכי יפה בחוף, הוצאת אגם, 2021
* איפה המפלצת, קלסיקלטת, 2017

קישורים חיצוניים
----------------

* אתר האינטרנט הרשמי של אלעד וינגרד
* מידע על אלעד וינגרד בקטלוג "מרחב" של הספרייה הלאומית

הערות שוליים
------------

1. ↑  לי-אור אברבך, עורך חדש לעכבר העיר, באתר וואלה!, ‏10 בינואר 2006
2. ↑  ענת קם, אלינור קראוס הרוסה, באתר וואלה!, ‏11 במאי 2008
3. ↑  תמר רותם, ספר הילדים שיחזיר את המבוגרים לילדות, באתר הארץ, 29 בספטמבר 2009
4. ↑  נורית אסייג, בטח יש ילד: המעבר מהספר לבמה הצליח, באתר הארץ, 25 באוקטובר 2012
5. ↑  מיה וינשטוק, "דברים שגורמים לי לחשוב": שירה לילדים גדולים, באתר ynet, 26 ביוני 2012
6. ↑  ספרים רבותיי ספרים, באתר מוזיאון הילדים הישראלי
7. ↑  דניאל סלגניק, כמו בעולם האמיתי: מה קורה כשהשועל מקים מרכז קניות על החוף?, באתר ynet, 12 בספטמבר 2021
8. ↑  מיה מיטב, לוחמות ג'ודו, דרקונים ומסע לירח: ספרי ילדים ונוער מומלצים לשנה החדשה, באתר ynet, 18 ביוני 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אלעד וינגרד"**.